Frigul ne costă. Cu facturile plafonate, statul va achita o notă de plată mai mare furnizorilor. „Consumul mare trebuie asigurat din import, nu există altă variantă”
Temperatura scăzută a dus la un consum mai mare de gaze din depozitele României. În toată Uniunea Europeană, rezervele se consumă mai repede decât în ultimii ani, ceea ce a contribuit la o creștere a prețurilor la bursă. Chiar dacă facturile la gaze sunt plafonate în această iarnă, sistemul actual înseamnă că statul le va plăti mai mult furnizorilor din bani publici.